jkorsvik/nowiki_second_scrape_merged huggingface dataset:
EM i friidrett 2002

EM i friidrett 2002 ble arrangert i München 6. – 11. august. Konkurransene ble arrangert på Olympiastadion fra 1972. Maratonløpet fulgte en rundløype i sentrum av byen, med start og mål på stadion.
Det deltok utøvere fra 47 land. Høydepunktene var ny verdensbestenotering på 50 km kappgang av Robert Korzeniowski og ny europarekord på 10000 meter av Paula Radcliffe. 


== Menn ==


=== 100 m ===


=== 200 m ===


=== 400 m ===


=== 800 m ===


=== 1500 m ===


=== 5000 m ===


=== 10000 m ===


=== Maraton ===


=== 20 km kappgang ===


=== 50 km kappgang ===


=== 110 m hekk ===


=== 400 m hekk ===


=== 3000 m hinder ===


=== 4 x 100 m stafett ===

Stafetten ble opprinnelig vunnet av Storbritannia, men etter at Dwain Chambers' ble avslørt for bruk av dopingmidler, ble britenes lag diskvalifisert og fratatt medaljene.


=== 4 x 400 m stafett ===


=== Høydehopp ===


=== Lengdesprang ===


=== Stavsprang ===


=== Tresteg ===


=== Spydkast ===


=== Diskos ===


=== Kulestøt ===


=== Slegge ===


=== Tikamp ===


== Kvinner ==


=== 100 m ===


=== 200 m ===


=== 400 m ===


=== 800 m ===


=== 1500 m ===


=== 5000 m ===


=== 10000 m ===


=== Maraton ===


=== 20 km kappgang ===


=== 100 m hekk ===


=== 400 m hekk ===


=== 4 x 100 m stafett ===


=== 4 x 400 m stafett ===


=== Høydehopp ===


=== Lengdesprang ===


=== Stavsprang ===


=== Tresteg ===


=== Spydkast ===


=== Diskos ===


=== Kulestøt ===


=== Slegge ===


=== Sjukamp ===

Forkortelser

ER: Europarekord
MR: Mesterskapsrekord
NR: Nasjonal rekord
diskv.: diskvalifisert


== Medaljestatistikk ==
      Vertsnasjon (Tyskland)


== Kilder ==
Resultater, kvinner GBR Athletics
Resultater, menn GBR Athletics
Store Lungegårdsvannet

Store Lungegårdsvannet er en våg i Bergen kommune i Hordaland. Det ligger i overgangssonen mellom Bergen sentrum og bydelene i sør. Vågen var opprinnelig en arm av Puddefjorden, og blir i dagligdags tale gjerne kalt Storlungeren. Navnet kommer av Lungegården, en herregård som ble dannet av kjernen i Nonneseter klosters gods etter at dette ved sekulariseringen i 1528 ble overdratt til riksråd Vincens Lunge. Store Lungegårdsvann ble i middelalderen kalt Ytre Alrekstadvågen etter kongsgården Ålrekstad (mens Lille Lungegårdsvann ble kalt Indre Alrekstadvågen).


== Historie ==

I 1930-årene var Store Lungegårdsvannet et attraktivt rekreasjonsområde med båthavner og strandbredder der byfolk holdt seg på fine dager. Fra 1950-årene ble vannet sett på som en ressurs for byen for å dekke akutte arealbehov innen trafikk og godstransport. Som en følge av dette har østre bredd lenge vært en «bakgård» preget av tilfeldige og gjentatte utfyllinger, og med en utilgjengelig og en lite attraktiv strandsone. Gamle Nygård bro går over Store Lungegårdsvannet, og er en vippebro som slapp dampbåten fra Lille Lungegårdsvannet ut til Laksevåg.


== Referanser ==


== Eksterne lenker ==
Bergen byleksikon på nett, om Lungegårdsvann, Store og Lille
Rede

Et rede (også reir) er et tilholdssted for visse dyr, særlig fugler og andre eggleggende dyr. Et rede skal gjerne fungere som et trygt, lunt sted for egg under hekking og ruging. Når eggene er klekket skal redet være et sted der foreldrene trygt kan forlate ungene for å hente mat til dem.


== Se også ==
Fuglerede
Hi
Bekkefaret (Stavanger)

Bekkefaret er en del av Hillevåg bydel i Stavanger, som ligger omtrent tre kilometer utenfor Stavanger sentrum. 
Bekkefaret avgrenses av E39, Armauer Hansens vei og Haugåsveien, samt sørligste del av Svend Foyns gate og Bekkefarettunellen. Bekkefaret er et rekkehusområde og det finnes det mange av de karakteristiske Stavanger-husene området, blant annet i Christian Bjellandsgt. 
Bekkefaret har siden Stavanger ble inndelt i bydeler; hatt noe uklare grenser. Hillevåg bydel dekker alt eller det meste av Bekkefaret, men grensen mot bydelen Våland og Eiganes er noe uklar. Rekkehusene mellom Fylkeslege Ebbelsgate og Våland kolonihage hører til BBL Våland, men er en del av Auglend skolekrets.
Navnet Bekkefaret stammer fra bekken som tidligere rant fra Mosvatnet til Gandsfjorden.


== Kultur og utdanning ==
Bekkefaret har to grunnskoler:

Auglend skole som er en barneskole. Den har en egen avdeling for 1.–10. klasse for hørselshemmede.
Ullandhaug ungdomsskole.Idrettslagene Stavanger IF og SK Jarl dekker området. Bekkefaret skateanlegg ligger også her.
Skrimfjella

Skrimfjella, eller bare Skrim, er et fjellområde i Kongsberg kommune i Viken fylke, beliggende mellom Kongsberg og Skien. Området er et mye benyttet friluftsområde, og det finnes om lag 600 fritidshytter der. Høyeste topp er Styggmann med 871 moh., mens Skrim er nest høyest med 859 moh.


== Hytter ==
Den norske turistforening holder flere ubetjente hytter i området: Darrebu, Ivarsbu, Sørmyrseter og Sveinsbu, samt en nødbu på toppen av Styggemann.Breidsethytta er en privat turisthytte. Skrimhytta og Rajehytta var tidligere turisthytter. Statskog Sølvverket har flere skogshytter til utleie.


== Vern ==
I 2002 ble deler av Skrimfjella vernet – Skrim-Sauheradfjella på 12 daa som naturreservat og Skrimfjella landskapsvernområde på 33 000 daa. I desember 2008 ble Skrim-Sauheradfjella kraftig utvidet til 123 km².


== Se også ==
Landskapsvernområde


== Referanser ==


== Eksterne lenker ==
skrim.no
Intel 8088

Intel 8088 er en 16-bits mikroprosessor som ble introdusert av Intel den 1. juli 1979. I likhet med 8086, har den 16-bits registre, 20-bits adressebuss og den kan adressere 1 megabyte eksternt minne. Forskjellen er at 8088 har en 8-bits databuss, mens 8086 har en 16-bits ekstern databuss. Dette medfører også at den såkalte prefetch-køen var på 4 byte, i motsetning til 6 byte på 8086.
Kretskort med 16-bits bussbredde var fremdeles ganske dyre da prosessoren ble lansert. 8088 ble derfor lansert for å redusere prisen på datamaskiner.
Prosessoren ble introdusert og brukt i den originale IBM PC.
Etterkommerne av 8088 er 80186, 80188, 80286 og 80386 som fremdeles er i bruk i dag.
Den mest innflytelsesrike mikrodatamaskinen som brukte 8088 var IBM PC. Den kjørte på en klokkefrekvens på 4,77 MHz. En populær klone var Leading Edge Model D (1987).
IBMs egne ingeniører ville tilsynelatende bruke Motorola 68000, og den ble brukt senere i den glemte IBM Instruments 9000 Laboratory Computer. En viktig grunn for å bruke 8088 var at den kunne brukes med eksisterende komponenter for Intel 8085, og man kunne basere maskinen på et modifisert 8085-design. Komponenter for 68000 var ikke lett tilgjengelig på den tiden, selv om den også kunne bruke Motorola 6800-komponenter til en viss grad.
En kompatibel brikke, V20, ble produsert av NEC. Den hadde en 20 % forbedring innen prosessorkraft.
COMAL

COMAL (COMmon Algorithmic Language) er et programmeringsspråk utviklet i Danmark av Benedict Løfstedt og Børge Christensen i 1973.
COMAL var laget som en blanding av rådende programmeringsspråk innen utdanning på den tiden, BASIC og Pascal. Det var ment for å brukes til å introdusere elementer fra strukturert programmering i et miljø hvor BASIC ble normalt brukt.
"COMAL 80 PROGRAMMING LANGUAGE REPORT" inneholder den formelle definisjonen for språket.
På første del av 1980-tallet vant Apple en kontrakt som lot dem selge Apple II-maskiner som kjørte CP/M og COMAL til irske ungdomsskoler.
COMAL er tilgjengelig for:

BBC Micro
Commodore PET/Commodore 64/Amiga
Compis / Scandis
IBM PC
Tiki 100


== Eksterne lenker ==
OpenComal – En Open Source implementasjon av COMAL for UNIX, MS-DOS og Windows
MacharSoft
Beskrivelse av COMAL
Kommentert biografi for COMAL
Larry Sanger

Lawrence Mark «Larry» Sanger (født 16. juli 1968) var ansatt av Jimmy Wales som redaktør for Nupedia, og spilte en viktig rolle i oppstarten av Wikipedia fra 2001 frem til han trakk seg 1. mars 2002. 
Han har senere gjort seg bemerket som kritiker av Wikipedia, men lanserte høsten 2006 likevel sin egne uavhengige videreutvikling av prosjektet. Sanger presenterer seg selv som «medgrunnlegger» av Wikipedia. Jimbo Wales bestrider at Sanger var en av grunnleggerne av leksikonet.


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) Offisiell blogg 
(en) Larry Sanger – kategori av bilder, video eller lyd på Commons 
(en) Larry Sanger – galleri av bilder, video eller lyd på Commons 
(en) Larry Sanger på Internet Movie Database 
(en) Larry Sanger hos The Movie Database 
(en) Larry Sanger på Twitter 
(en) Larry Sanger på YouTube
Moderne forsvar

Moderne forsvar er en halvåpen sjakkåpning (ECO: B06) som defineres av åpningstrekkene 

1.e4 g6.Som regel følges dette opp med 2.d4 Lg7. Åpningen er svært nært knyttet til jugoslavisk (1.e4 d6), og de to åpningene kan ofte gå over i hverandre. I moderne forsvar pleier imidlertid svart å utsette ...Sf6 trekket.
Ideen bak 1...g6 er å utvikle sortfelts-løperen til g7 der den vil herske over en lang diagonal og utøve press på sentrum. Da 1...g6 i seg selv ikke angriper sentrum får hvit sjansen til å okkupere sentrum tidlig i partiet, mens svart vil forsøke å angripe dette sentrumet. Moderne forsvar er derfor en «hypermoderne» åpning, som ikke ble regnet som fullverdig før ut på 1960-tallet.
Åpningen kalles også Robatsch-forsvar.
Steinar Sørlie (1975)

Steinar Sørlie (født 25. mars 1975 i Trondheim) er en norsk tidligere fotballspiller (målvakt). 
Sørlie startet sin målvaktkarriere i Trondheimsklubben Utleira. Deretter gikk turen til Strindheim før han havnet hos gullgrossistene Rosenborg i 1994. Her endte han som andrevalg bak Jørn Jamtfall. Det var Sørlies gamle gymlærer, Knut Torbjørn Eggen, som sørget for overgangen mellom Strindheim og RBK. For å få spilletid dro han til sin fjerde Trondheimsklubb, Byåsen, før Tom Nordlie hentet ham til Vålerenga i 2001. Her fikk han hard konkurranse av Øyvind Bolthof, og Sørlie gikk videre til Romerike Fotball.
I slutten av august 2002 tok Sørlie en telefon til sin gamle gymlærer Eggen. Den nyansatte FFK-treneren ønsket en sterk konkurrent til Rino Hansen, og fant dette i trønderen. Sørlie satte kurs for Østfolds hovedstad. Han kom først på lån, men i november ble overgangen gjort permanent.
Steinar Sørlie kom til en klubb og en by i gryende opprykksrus, og fikk noen innhopp i løpet av jubelsesongen 2002.
Før 1. divisjonssesongen 2003 var det helt åpent hvem som ville bli foretrukket som førstemålvakt. De fleste regnet nok med at Rino Hansen ville trekke det lengste strået. Men gradvis tok Sørlie over plassen, og utover i sesongen leverte han en rekke gode kamper for et FFK-lag som kjempet i toppen hele veien. Rino Hansen fikk kun fem kamper fra start dette året hvor FFK herjet gjennom 1. divisjon, og ga etter sesongslutt beskjed om at han ønsket et klubbskifte. Vinteren 2003/04 gikk Hansen til Sparta Sarpsborg.
En skade omtrent halvveis ut i 2004-sesongen satte deretter Sørlie på sidelinjen, og Alexander Lund Hansen ble lånt inn fra Rosenborg. Sørlie kjempet seg tilbake og kapret plassen som et klart førstevalg gjennom store deler av 2005-sesongen. Det udiskutable høydepunktet kom på Lerkendal mot Rosenborg hvor Sørlie spilte en smått legendarisk kamp med en rekke redninger av høy internasjonal klasse og sørget for at FFK fikk med seg tre poeng.
I 2007 måtte Sørlie legge opp etter en kneskade.
Høyde: 191
Posisjon: Målvakt
Ungdomsklubber: Utleira,Strindheim,Rosenborg.
Klubber:
- 1996         Strindheim                28 kamper
- 1997         Rosenborg                 2 kamper
- 1998-2000    Byåsen       120 kamper
- 2001         Vålerenga                  6 kamper
- 2001-2002    Romerike fotball          30 kamper
- 2002-2006    Fredrikstad  72 kamper
- 2006         Lisleby Fotball           10 kamper
- 2007         Byåsen        20 kamper
- 2008         Ranheim            4 kamper
- 2012         Nardo              2 kamper
- 10 U21-Landskamper for Norge
- Sørlie ble cupmester 2006


== Trenerkarriere ==
???? - 2010 Keepertrener Kattem Kvinnefotball
2010 - 2011 Assistenttrener Kattem Kvinnefotball
2011 - 2015.     Keepertrener Trondheims/Ørn


== Referanser ==


== Eksterne lenker ==
(en) Steinar Sørlie – Transfermarkt 
(no) Steinar Sørlie – Norges Fotballforbund 
(en) Steinar Sørlie – FBref
Pål André Czwartek

Pål André Czwartek (født 25. april 1975 i Askim) er en norsk fotballspiller som spilte for Fredrikstad fotballklubb i en årrekke. Han ble hentet fra Moss FK i 1998-sesongen og var i klubben ut 2009-sesongen, da FFK rykket ned fra eliteserien.Etternavnet Czwartek kommer av at hans farfar er fra Polen.


== Referanser ==


== Eksterne lenker ==
(en) Pål André Czwartek på Internet Movie Database 
(no) Pål André Czwarteks spillerprofil på ffksupporter.net
Trond Erik Bertelsen

Trond Erik Bertelsen (født 5. juni 1984 i Sandnes) er en norsk fotballtrener og tidligere fotballspiller som er spillerutvikler for Sandnes Ulf.


== Karriere ==


=== Fredrikstad ===
Bertelsen kom til Fredrikstad fra FK Haugesund vinteren 2004, og var en av de første spillerne Egil «Drillo» Olsen hentet til klubben. Han er opprinnelig fra Sandnes der han spilte for Lura IL. Den hurtige venstrebacken har 32 U21-landslagskamper og 30 kamper for andre aldersbestemte landslag. I januar 2006 fikk han sin debut for A-landslaget, i en privatlandskamp de tapte 2-1 mot Mexico. Bertelsen ble norgesmester med Fredrikstad i 2006 med spill i innledende runder, selv om cupfinalen glapp etter en langtidsskade midt i sesongen.


=== Viking ===
Bertelsen ble sommeren 2007 koblet til Viking FK, der det var meningen at han skulle overta venstrebackplassen til Thomas Pereira. Bertelsen spilte totalt 275 kamper for klubben. Etter sesongen 2014 fikk ikke spilleren fornyet kontrakt.


=== Sandnes Ulf ===
18. februar 2015 ble Bertelsen presentert som ny ULF spiller. Spilleren fikk sin debut for klubben i en kamp mot Fotballklubben Jerv i 1. runde, 6. april 2015. Ulf ledet 2 - 0 til pause, men kampen som ble spilt på Sandnes stadion endte 2 - 2. Bertelsen spilte 25 kamper i sin debutsesong hos klubben. Laget hadde opprykksambisjoner, men endte til slutt på en 7.-plass. Etter endt 2016-sesong ble det klart at Bertelsen ikke fikk fornyet kontrakt med klubben. Etter å ha forsøkt seg på flere prøvespill besluttet Bertelsen å legge opp, og gå over i en miljøkontakt rolle i barndomsklubben Lura IL.


=== Stavanger IF Fotball ===
I april 2017 signerte Bertelsen for Stavanger IF Fotball i 5.divisjon. Han tar med seg mye erfaring til SIF og er tiltenkt er rolle som spillende trener.


== Referanser ==


== Eksterne lenker ==
(en) Trond Erik Bertelsen – Transfermarkt 
(en) Trond Erik Bertelsen – national-football-teams.com 
(en) Trond Erik Bertelsen – FootballDatabase.eu 
(en) Trond Erik Bertelsen – Soccerway 
(en) Trond Erik Bertelsen – EU-Football.info 
(no) Trond Erik Bertelsen – Norges Fotballforbund 
(en) Trond Erik Bertelsen – FBref 
Spillerprofil hos viking-fk.no
Raio Piiroja

Raio Piiroja (født 11. juli 1979) er en estisk fotballspiller, som for tiden spiller forsvar i FC Flora Tallinn. Han er fast på landslaget til Estland der han har mer enn 100 kamper. Han startet karrieren i Pärnu før han gikk til FC Flora Tallinn.  Senere ble han lånt ut til Vålerenga, og i 2004-sesongen signerte han kontrakt med Fredrikstad fotballklubb. Han scoret to mål i finalen i NM i fotball 2006, da Fredrikstad slo Sandefjord 3-0. Raio fikk sin 150 kamp for Fredrikstad fotballklubb, hjemme mot Ranheim 4. juli 2010. Jubilanten gikk tapende ut av kampen med 2-3. FFKs to mål ble scoret av Celso Borges.
Utover i 2011 ble det klart at Piirojas kontrakt med Fredrikstad ikke kom til å bli forlenget. Noen timer før overgangsvinduet stengte 31. august 2011 ble det kjent at FFK hadde akseptert et bud fra nederlandske Vitesse, og etter syv sesonger var dermed klubblegenden ferdig i Fredrikstad. Han fikk totalt 191 kamper for Fredrikstad. (159 serie, 24 cup, 4 e-cup, 4 kvalik)
Raio Piiroja har to ganger vunnet prisen Årets estiske fotballspiller, i 2002 og 2006.


== Referanser ==


== Eksterne lenker ==
(en) Raio Piiroja – FIFA 
(en) Raio Piiroja – UEFA 
(en) Raio Piiroja – Transfermarkt 
(en) Raio Piiroja – Transfermarkt (manager) 
(en) Raio Piiroja – national-football-teams.com 
(en) Raio Piiroja – WorldFootball.net 
(en) Raio Piiroja – FootballDatabase.eu 
(en) Raio Piiroja – Soccerway 
(en) Raio Piiroja – EU-Football.info 
(en) Raio Piiroja – Estlands fotballforbund 
Raio Piirojas spillerprofil på ffksupporter.net
Kate Hudson

Katherine Garry Hudson (født 19. april 1979 i Los Angeles i California) er en amerikansk skuespillerinne som har vært Oscar-nominert.


== Tidlig liv ==
Hudson ble født i Los Angeles. Foreldrene var William Louis Hudson (en artist, komiker og medlem av Hudson-brødrene) og Goldie Hawn (filmskuespillerinne). 
Foreldrene skilte seg kort tid etter at Hudson var født, og hun og hennes bror, Oliver Hudson, ble oppdratt av deres mor, og morens daværende kjæreste, Kurt Russell. Hudson har tre halvsøsken, Emily og Zachary Hudson (fra farens påfølgende ekteskap med skuespillerinnen Cindy Williams), og Wyatt (fra morens forhold til Russell). 
Hudson ble uteksaminert fra Crossroads dramaskole i Santa Monica i 1997


== Karriere ==
Hudsons gjennombruddsrolle var som «Penny Lane» i Cameron Crowes film Almost Famous fra 2000, en rolle hun ble Oscar-nominert for i kategorien for beste kvinnelige birolle. Tidligere hadde hun opptrådt i mindre kjente filmer som Gossip og 200 sigaretter.
Hudson avslo rollen som Mary Jane Watson i 2002-innspillingen av Spider-Man, og medvirket isteden i en gjeninnspilling av The Four Feathers, en film som fikk dårlig kritikk. Hennes neste film, Hvordan bli dumpet på 10 dager, ble en stor suksess i kinosalene, og spilte inn over $100 millioner. Etter dette opptrådte Hudson i flere romantiske komedier, blant annet Alex and Emma og Livet med Helen; filmer som hadde moderat suksess.
I 2008 spilte Kate Hudson i musikalen Nine sammen med Oscar vinnerne Daniel Day-Lewis, Marion Cotillard, Nicole Kidman, Penélope Cruz, Judi Dench og Sophia Loren med Grammy Award-vinner «Fergie» i biroller. Filmen hadde premiere i november 2009.


== Privatliv ==
På grunn av at Hudsons biologiske far var fraværende gjennom det meste av hennes barndom, kjenner ikke de to hverandre. I 2000 fortalte Hudson at hennes far «ikke kan skille meg fra et hull i veggen» til Vanity Fair. Hun anser sin mors kjæreste, Kurt Russell som sin far.I 2000 giftet Kate seg med frontpersonen i The Black Crowes, Chris Robinson. Sammen har de en sønn, Ryder Russell Robinson, som ble født 7. januar 2004. Nå er hun sammen med Muse-vokalist Matthew Bellamy, og sammen har de en sønn , Bingham Hawn Bellamy.


== Utvalgt filmografi ==


== Referanser ==


== Eksterne lenker ==
(en) Kate Hudson – kategori av bilder, video eller lyd på Commons 
(en) Kate Hudson – galleri av bilder, video eller lyd på Commons 
(en) Kate Hudson på Internet Movie Database 
(sv) Kate Hudson i Svensk Filmdatabas 
(da) Kate Hudson på Filmdatabasen 
(da) Kate Hudson på Scope 
(fr) Kate Hudson på Allociné 
(en) Kate Hudson på AllMovie 
(en) Kate Hudson hos Turner Classic Movies 
(en) Kate Hudson hos Rotten Tomatoes 
(en) Kate Hudson hos The Movie Database 
(en) Kate Hudson på Discogs 
(en) Kate Hudson på MusicBrainz 
(en) Kate Hudson på Last.fm 
(en) Kate Hudson på Genius — sangtekster 
(en) Kate Hudson på AllMusic 
Kate Hudson på Facebook 
(en) Kate Hudson på Instagram 
Kate Hudson på Snapchat
Bora Zivkovic

Bora Zivkovic (født 4. september 1974) er en dansk fotballspiller som spiller for Vejle Boldklub i Danmark. Bora Zivkovic har tidligere spilt for Fredrikstad fotballklubb og FC København


== Referanser ==


== Eksterne lenker ==
(en) Bora Zivkovic – Transfermarkt 
(en) Bora Zivkovic – FBref
Vidar Magnussen

Vidar Magnussen (født 6. desember 1977) er en norsk skuespiller, komiker og manusforfatter fra Bergen.


== Bakgrunn og virke ==
Han er utdannet ved The Webber Douglas Academy of Dramatic Arts i London (2000–2004).Hans første norske teaterrolle var som Jørgen Tesman i Ibsens Hedda Gabler (Riksteatret 2006). Siden har han blant annet hatt roller i Panikk i kulissene (2008), Farlige Forbindelser (2008), Les Misérables (2008), Rett i lommen (2009), Mascarade (2010), Jungelboken (2010) og La Cage aux Folles (2011) på Den Nationale Scene, og Tida og Rommet (2011), Jungelboka (2012), Felix' Fantastiske Orkester (2012), Norge-Brasil (2012) og Hamlet (2014) på Det Norske Teatret.Magnussen mottok Heddaprisen 2014 i klassen for beste mannlige skuespiller for sin rolle som seremonimesteren i Shockheaded Peter. I 2010 vant han Komiprisen i klassen for årets gjennombrudd for sin opptreden i forestillingen Mascarade på Den Nationale Scene, og han fikk den bergenske Pernillestatuetten 2010 for sin medvirkning i Jungelboken samme sted. Han har hatt flere TV-roller, blant annet i komedie-kortfilmen Plassmangel (2003), og humorserien Halvseint (2007). I 2013 deltok han i underholdningsprogrammet Underholdningsavdelingen og situasjonskomedien Side om side på NRK. I desember 2016 startet NRKs julekalender Snøfall, hvor Magnussen spiller rollen som Ole Winter, julenissens sekretær. Magnussen står bak og spiller hovedrollen i TV-serien Magnus, som hadde premiere på NRK1 i januar 2019.


== Referanser ==


== Eksterne lenker ==
(no)  Vidar Magnussen hos Filmweb
(en) Vidar Magnussen på Internet Movie Database 
(no) Vidar Magnussen hos Filmfront 
(fr) Vidar Magnussen på Allociné 
(en) Vidar Magnussen hos The Movie Database
Dan Aykroyd

Daniel Edward Aykroyd (født 1. juli 1952 i Ottawa i Ontario i Canada) er en canadisk komiker, skuespiller, manusforfatter og musiker. Han var en av de opprinnelige medlemmene av Saturday Night Live, medlem av The Blues Brothers og har en lang karriere som filmskuespiller og filmmanusforfatter. 


== Filmografi (utvalg) ==
1978 All You Need Is Cash
1979 Unnskyld, hvor er Hollywood?
1980 The Blues Brothers
1983 På grensen til det ukjente
1984 Ghostbusters – Spøkelsesligaen
1985 Into the Night
1989 Ghostbusters II
1989 På tur med Miss Daisy
1992 Sneakers
1995 Canadian Bacon
1996 My Fellow Americans
1998 Blues Brothers 2000
1998 Antz
2001 Pearl Harbor som kaptein Harold Thurman, fra Office of Naval Intelligence
2004 50 First Dates
2013 Mitt liv med Liberace
2014 Get on Up
2015 Pixels


== Referanser ==


== Eksterne lenker ==
(en) Dan Aykroyd på Internet Movie Database 
(sv) Dan Aykroyd i Svensk Filmdatabas 
(da) Dan Aykroyd på Filmdatabasen 
(da) Dan Aykroyd på Scope 
(fr) Dan Aykroyd på Allociné 
(en) Dan Aykroyd på AllMovie 
(en) Dan Aykroyd hos Turner Classic Movies 
(en) Dan Aykroyd hos Rotten Tomatoes 
(en) Dan Aykroyd hos TV Guide 
(en) Dan Aykroyd hos The Movie Database
Christian Petersen (fotballspiller)

Christian Petersen (født 25. mai 1978) er en norsk fotballspiller som spiller for Follo Fotball. 
Han har tidligere spilt for Ski, Moss, Oslo Øst og Fredrikstad (2003–2006).


== Eksterne lenker ==
(en) Christian Petersen – Transfermarkt
James Belushi

James Adam «Jim» Belushi (født 15. juni 1954 i Chicago i Illinois) er en albansk-amerikansk skuespiller, komiker og musiker. Han er en yngre bror av John Belushi. James har blant annet spilt hovedrollen i TV-serien According to Jim.
Fra 1977 til 1980 jobbet han med Chicago Theater-gruppen The Second City.


== Barndom ==
Belushi ble født i Chicago i Illinois, sønn av Agnes (født Samaras), som var av albansk herkomst og jobbet som geitebonde, og Adam Belushi, en albansk immigrant og restauranteier som forlot den albanske landsbyen Qytezë i 1934, bare seksten år gammel.Jim Belushi gikk på Wheaton Central High School og deretter på College of Dupage. Etter å ha fullført college-utdannelsen studerte han retorikk og drama ved Southern Illinois University.


== Filmografi ==


== Referanser ==


== Eksterne lenker ==
(en) Jim Belushi – kategori av bilder, video eller lyd på Commons 
(en) James Belushi på Internet Movie Database 
(sv) James Belushi i Svensk Filmdatabas 
(da) James Belushi på Filmdatabasen 
(da) James Belushi på Filmdatabasen 
(da) James Belushi på Scope 
(fr) James Belushi på Allociné 
(en) James Belushi på AllMovie 
(en) James Belushi hos Turner Classic Movies 
(en) James Belushi hos Rotten Tomatoes 
(en) James Belushi hos The Movie Database